stanford-oval/wikipedia huggingface dataset:
עונת 2015/2016 בליגה האירופית
לוח זמנים

כל ההגרלות התקיימו במשרדי אופ"א בניון, שווייץ, למעט אם נאמר אחרת.
| שלב | סיבוב | תאריך הגרלה | מחזור ראשון | מחזור שני |
| --- | --- | --- | --- | --- |
| מוקדמות | שלב המוקדמות הראשון | 22 ביוני 2015 | 2 ביולי 2015 | 9 ביולי 2015 |
| מוקדמות | שלב המוקדמות השני | 22 ביוני 2015 | 16 ביולי 2015 | 23 ביולי 2015 |
| מוקדמות | שלב המוקדמות השלישי | 17 ביולי 2015 | 30 ביולי 2015 | 6 באוגוסט 2015 |
| פלייאוף | פלייאוף | 7 באוגוסט 2015 | 20 באוגוסט 2015 | 27 באוגוסט 2015 |
| שלב הבתים | מחזור 1 | 28 באוגוסט 2015 (מונקו) | 17 בספטמבר 2015 | 17 בספטמבר 2015 |
| שלב הבתים | מחזור 2 | 28 באוגוסט 2015 (מונקו) | 1 באוקטובר 2015 | 1 באוקטובר 2015 |
| שלב הבתים | מחזור 3 | 28 באוגוסט 2015 (מונקו) | 22 באוקטובר 2015 | 22 באוקטובר 2015 |
| שלב הבתים | מחזור 4 | 28 באוגוסט 2015 (מונקו) | 5 בנובמבר 2015 | 5 בנובמבר 2015 |
| שלב הבתים | מחזור 5 | 28 באוגוסט 2015 (מונקו) | 26 בנובמבר 2015 | 26 בנובמבר 2015 |
| שלב הבתים | מחזור 6 | 28 באוגוסט 2015 (מונקו) | 10 בדצמבר 2015 | 10 בדצמבר 2015 |
| שלב הנוקאוט | סיבוב ראשון | 14 בדצמבר 2015 | 18 בפברואר 2016 | 25 בפברואר 2016 |
| שלב הנוקאוט | שמינית הגמר | 26 בפברואר 2016 | 10 במרץ 2016 | 17 במרץ 2016 |
| שלב הנוקאוט | רבע הגמר | 18 במרץ 2016 | 7 באפריל 2016 | 14 באפריל 2016 |
| שלב הנוקאוט | חצי הגמר | 15 באפריל 2016 | 28 באפריל 2016 | 5 במאי 2016 |
| שלב הנוקאוט | הגמר | 15 באפריל 2016 | 18 במאי 2016 זנקט יאקוב פארק, בזל | 18 במאי 2016 זנקט יאקוב פארק, בזל |
שלב המוקדמות > שלב המוקדמות השני

הסיבוב הראשון נערך ב-16 ביולי והסיבוב השני נערך ב-23 ביולי.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| אלבניה קוקסי | 4 - 3 | מונטנגרו מלדוסט פודגוריצה | 0 - 1 | 4 - 2 |
| קרואטיה לוקומוטיבה זאגרב | 2 - 7 | יוון פאוק סלוניקי | 2 - 1 | 0 - 6 |
| סלובקיה סלובן ברטיסלאבה | 6 - 1 | אירלנד יו.סי.די דבלין | 1 - 0 | 5 - 1 |
| הונגריה פרנצווארוש | 0 - 3 | בוסניה והרצגובינה ז'לייזניצ'אר סרייבו | 0 - 1 | 0 - 2 |
| ליכטנשטיין ואדוץ | 5 - 1 | אסטוניה נומה קליו | 3 - 1 | 2 - 0 |
| בולגריה ברואה סטארה זאגורה | 0 - 1 | דנמרק ברונדבי | 0 - 1 | 0 - 0 |
| איסלנד קיי. אר. רייקיאוויק | 0 - 4 | נורווגיה רוזנבורג | 0 - 1 | 0 - 3 |
| שוודיה א.י.ק סולנה | 6 - 0 | ארמניה שיראק | 2 - 0 | 4 - 0 |
| פולין לגיה ורשה | 4 - 0 | רומניה בוטושאני | 1 - 0 | 3 - 0 |
| מולדובה דאצ'יה קישינב | 3 - 6 | סלובקיה מ.ש.ק. ז'ילינה | 1 - 2 | 2 - 4 |
| אירלנד שמרוק רוברס | 1 - 4 | נורווגיה אוד גרינלנד | 0 - 2 | 1 - 2 |
| ישראל הפועל באר שבע | 2 - 3 | שווייץ תון | 1 - 1 | 1 - 2 |
| קזחסטן קאיראט אלמטי | 4 - 2 | ארמניה אלאשקרט | 3 - 0 | 1 - 2 |
| סרביה וויבודינה נובי סאד | 4 - 1 | לטביה ספרטקס יורמלה | 3 - 0 | 1 - 1 |
| פולין יגילוניה ביאליסטוק | 0 - 1 | קפריסין אומוניה ניקוסיה | 0 - 0 | 0 - 1 |
| לטביה ילגבה | 1 - 2 | מקדוניה רבוטניצ'קי קומטל סקופיה | 1 - 0 | 0 - 2 |
| סרביה צ'וקאריצ'אקי | 1 - 2 | אזרבייג'ן גבאלה | 1 - 0 | 0 - 2 |
| בלארוס שחטיור סליהורסק | 0 - 3 | אוסטריה וולפסברג | 0 - 1 | 0 - 2 |
| טורקיה טרבזונספור | 3 - 1 | לוקסמבורג דיפרדנג' 03 | 1 - 0 | 2 - 1 |
| בלגיה שרלרואה | 9 - 2 | ישראל בית"ר ירושלים | 5 - 1 | 4 - 1 |
| דנמרק ראנס | 0 - 1 | שוודיה אלפסבורג | 0 - 0 | 0 - 1‏ה |
| צ'כיה מלאדה בולסלאב | 2 - 2 (ש) | נורווגיה סטרומסגודסט | 1 - 2 | 1 - 0 |
| בולגריה צ'רנו מורה וארנה | 1 - 5 | בלארוס דינמו מינסק | 1 - 1 | 0 - 4 |
| קרואטיה רייקה | 2 - 5 | סקוטלנד אברדין | 0 - 3 | 2 - 2 |
| אנגליה וסטהאם יונייטד | 1 - 1 (5 - 3) | מלטה בירקירקארה | 1 - 0 | 0 - 1 |
| קפריסין אפולון לימסול | 4 - 0 | ליטא טראקאי | 4 - 0 | 0 - 0 |
| סלובניה קופר | 4 - 6 | קרואטיה היידוק ספליט | 3 - 2 | 1 - 2 |
| איסלנד הפנרפיירדיר | 3 - 4 | אזרבייג'ן אינטר באקו | 1 - 2 | 2 - 2‏ה |
| סקוטלנד איינברנס | 0 - 1 | רומניה אסטרה ג'יורג'יו | 0 - 1 | 0 - 0 |
| סלובקיה ספרטק טרנבה | 5 - 2 | צפון אירלנד לינפילד | 2 - 1 | 3 - 1 |
| דנמרק פ.צ. קופנהגן | 5 - 1 | ויילס ניוטאוון | 2 - 0 | 3 - 1 |
| פולין שלונסק ורוצלב | 0 - 2 | שוודיה גטבורג | 0 - 0 | 0 - 2 |
| לטביה סקונטו ריגה | 4 - 11 | הונגריה דברצן ו.ס.ק. | 2 - 2 | 2 - 9 |
שלב המוקדמות > שלב המוקדמות השלישי

הסיבוב הראשון נערך ב-30 ביולי והסיבוב השני נערך ב-6 באוגוסט.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| שווייץ פ.צ. ציריך | 1 - 2 | בלארוס דינמו מינסק | 0 - 1 | 1 - 1‏ה |
| קזחסטן קאיראט אלמטי | 3 - 2 | סקוטלנד אברדין | 2 - 1 | 1 - 1 |
| סלובקיה מ.ש.ק. ז'ילינה | (ש) 3 - 3 | אוקראינה וורסקלה פולטבה | 2 - 0 | 1 - 3‏ה |
| הולנד א.ז. אלקמאר | 4 - 1 | טורקיה איסטנבול בשאקשהיר | 2 - 0 | 2 - 1 |
| צרפת בורדו | 4 - 0 | קפריסין א.א.ק. לרנקה | 3 - 0 | 1 - 0 |
| יוון פאוק סלוניקי | 2 - 1 | סלובקיה ספרטק טרנבה | 1 - 0 | 1 - 1 |
| רומניה טרגו מורש | 2 - 4 | צרפת סנט אטיין | 0 - 3 | 2 - 1 |
| הונגריה דברצן ו.ס.ק. | 3 - 6 | נורווגיה רוזנבורג | 2 - 3 | 1 - 3 |
| צ'כיה באומיט יבלונץ | (ש) 3 - 3 | דנמרק פ.צ. קופנהגן | 0 - 1 | 3 - 2 |
| שווייץתון | (ש) 2 - 2 | ליכטנשטיין ואדוץ | 0 - 0 | 2 - 2 |
| פורטוגל בלננסש | 2 - 1 | שוודיה גטבורג | 2 - 1 | 0 - 0 |
| איטליה סמפדוריה | 2 - 4 | סרביה וויבודינה נובי סאד | 0 - 4 | 2 - 0 |
| אלבניה קוקסי | 0 - 4 | פולין לגיה ורשה | הופסק | 0 - 1 |
| בלגיה שרלרואה | 0 - 5 | אוקראינה זוריה לוהנסק | 0 - 2 | 0 - 3 |
| אוסטריה שטורם גראץ | 3 - 4 | רוסיה רובין קאזאן | 2 - 3 | 1 - 1 |
| שוודיה אלפסבורג | 2 - 3 | נורווגיה אוד גרינלנד | 2 - 1 | 0 - 2 |
| אנגליה סאות'המפטון | 5 - 0 | הולנד ויטסה ארנהם | 3 - 0 | 2 - 0 |
| צ'כיה סלובן ליברץ | 5 - 1 | ישראל עירוני קריית שמונה | 2 - 1 | 3 - 0 |
| אזרבייג'ן גבאלה | 2 - 1 | קפריסין אפולון לימסול | 1 - 1 | 1 - 0 |
| אוסטריה וולפסברג | 0 - 6 | גרמניה בורוסיה דורטמונד | 0 - 1 | 0 - 5 |
| שוודיה א.י.ק סולנה | 1 - 4 | יוון אטרומיטוס | 1 - 3 | 0 - 1 |
| בלגיה סטנדרד לייז' | 3 - 1 | בוסניה והרצגובינה ז'לייזניצ'אר סרייבו | 2 - 1 | 1 - 0 |
| אנגליה וסטהאם יונייטד | 3 - 4 | רומניה אסטרה ג'יורג'יו | 2 - 2 | 1 - 2 |
| ספרד אתלטיק בילבאו | 2 - 0 | אזרבייג'ן אינטר באקו | 2 - 0 | 0 - 0 |
| מקדוניה רבוטניצ'קי קומטל סקופיה | 2 - 1 | טורקיה טרבזונספור | 1 - 0 | 1 - 1‏ה |
| דנמרק ברונדבי | (ש) 2 - 2 | קפריסין אומוניה ניקוסיה | 0 - 0 | 2 - 2 |
| אוסטריה ריינדורף אלטאך | 6 - 2 | פורטוגל ויטוריה דה גימארייש | 2 - 1 | 4 - 1 |
| קרואטיה היידוק ספליט | 4 - 0 | נורווגיה סטרומסגודסט | 2 - 0 | 2 - 0 |
| רוסיה קרסנודאר | 5 - 3 | סלובקיה סלובן ברטיסלאבה | 2 - 0 | 3 - 3 |
שלב המוקדמות > שלב הפלייאוף

ההגרלה נערכה ב-7 באוגוסט 2015. הסיבוב הראשון נערך ב-20 באוגוסט והסיבוב השני נערך ב-27 באוגוסט 2015.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| אוסטריה ריינדורף אלטאך | 0 - 1 | פורטוגל בלננסש | 0 - 1 | 0 - 0 |
| סלובקיה מ.ש.ק. ז'ילינה | 3 - 3 (ש) | ספרד אתלטיק בילבאו | 3 - 2 | 0 - 1 |
| רומניה סטיאווה בוקרשט | 0 - 4 | נורווגיה רוזנבורג | 0 - 3 | 0 - 1 |
| אוקראינה זוריה לוהנסק | 2 - 4 | פולין לגיה ורשה | 0 - 1 | 2 - 3 |
| צ'כיה ויקטוריה פלזן | 5 - 0 | סרביה וויבודינה נובי סאד | 3 - 0 | 2 - 0 |
| מולדובה מילסאמי אורחיי | 1 - 2 | צרפת סנט אטיין | 1 - 1 | 0 - 1 |
| הולנד אייאקס אמסטרדם | 1 - 0 | צ'כיה באומיט יבלונץ | 1 - 0 | 0 - 0 |
| שווייץ יאנג בויז ברן | 0 - 4 | אזרבייג'ן קרבאך | 0 - 1 | 0 - 3 |
| נורווגיה מולדה | 3 - 3 (ש) | בלגיה סטנדרד לייז' | 2 - 0 | 1 - 3 |
| יוון פאוק סלוניקי | 6 - 1 | דנמרק ברונדבי | 5 - 0 | 1 - 1 |
| צרפת בורדו | 2 - 2 (ש) | קזחסטן קאיראט אלמטי | 1 - 0 | 2 - 1 |
| פולין לך פוזנן | 4 - 0 | הונגריה וידאוטון | 3 - 0 | 1 - 0 |
| בלארוס דינמו מינסק | 2 - 2 (3 - 2 פ) | אוסטריה רד בול זלצבורג | 2 - 0 | 0 - 2 (ה) |
| מקדוניה רבוטניצ'קי קומטל סקופיה | 1 - 2 | רוסיה רובין קאזאן | 1 - 1 | 0 - 1 |
| צ'כיה סלובן ליברץ | 2 - 0 | קרואטיה היידוק ספליט | 1 - 0 | 1 - 0 |
| יוון אטרומיטוס | 0 - 4 | טורקיה פנרבחצ'ה | 0 - 1 | 0 - 3 |
| אזרבייג'ן גבאלה | 2 - 2 (ש) | יוון פנאתינאיקוס | 0 - 0 | 2 - 2 |
| אנגליה סאות'המפטון | 1 - 2 | דנמרק מייטלנד | 1 - 1 | 0 - 1 |
| רומניה אסטרה ג'יורג'יו | 3 - 4 | הולנד א.ז. אלקמאר | 3 - 2 | 0 - 2 |
| נורווגיה אוד גרינלנד | 5 - 11 | גרמניה בורוסיה דורטמונד | 3 - 4 | 2 - 7 |
| רוסיה קרסנודאר | 5 - 1 | פינלנד ה.י.ק. הלסינקי | 5 - 1 | 0 - 0 |
| צ'כיה ספרטה פראג | 6 - 4 | שווייץ תון | 3 - 1 | 3 - 3 |
שלב הבתים

48 קבוצות חולקו ל-4 דרגים. ארבעת הדרגים דורגו לפי דירוג אופ"א לקבוצות. הקבוצות הוגרלו ל-12 בתים כאשר בכל בית 4 קבוצות, אחת מכל דרג. כאשר לא יכולות לשחק באותו בית שתי קבוצות מאותה מדינה.
שלב הנוק אאוט > 32 האחרונות

לשלב 32 האחרונות מגיעות שתי הקבוצות הראשונות מכל בית אליהם מצטרפות 8 הקבוצות שסיימו במקום השלישי בבית בשלב הבתים של ליגת האלופות
32 הקבוצות שהעפילו לשלב זה חולקו לשני דרגים על פי ניקוד של קבוצות מדורגות (12 הקבוצות שסיימו במקום הראשון משלב הבתים+ארבע הקבוצות הטובות מהמקום שלישי בליגת האלופות) ולא מדורגות (12 הקבוצות שסיימו במקום השני משלב הבתים+ארבע הקבוצות הנוספות מהמקום השלישי בליגת האלופות) קבוצות שנפגשו בשלב הבתים או שמאותה מדינה לא יכולות להיפגש בשלב זה.
הסיבוב הראשון נערך ב-18 בפברואר, הסיבוב השני ב-25 בפברואר.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| ספרד ולנסיה | 10 - 0 | אוסטריה ראפיד וינה | 6 - 0 | 4 - 0 |
| איטליה פיורנטינה | 1 - 4 | אנגליה טוטנהאם הוטספר | 1 - 1 | 0 - 3 |
| גרמניה בורוסיה דורטמונד | 3 - 0 | פורטוגל פורטו | 2 - 0 | 1 - 0 |
| טורקיה פנרבחצ'ה | 3 - 1 | רוסיה לוקומוטיב מוסקבה | 2 - 0 | 1 - 1 |
| בלגיה אנדרלכט | 3 - 1 | יוון אולימפיאקוס | 1 - 0 | 2 - 1 |
| דנמרק מיידטלנד | 3 - 6 | אנגליה מנצ'סטר יונייטד | 2 - 1 | 1 - 5 |
| גרמניה אאוגסבורג | 0 - 1 | אנגליה ליברפול | 0 - 0 | 0 - 1 |
| צ'כיה ספרטה פראג | 4 - 0 | רוסיה קרסנודאר | 1 - 0 | 3 - 0 |
| טורקיה גלאטסראיי | 2 - 4 | איטליה לאציו | 1 - 1 | 1 - 3 |
| שווייץ פ.צ. סיון | 3 - 4 | פורטוגל ספורטינג בראגה | 1 - 2 | 2 - 2 |
| אוקראינה שחטאר דונצק | 3 - 0 | גרמניה שאלקה 04 | 0 - 0 | 3 - 0 |
| צרפת מרסיי | 1 - 2 | ספרד אתלטיק בילבאו | 0 - 1 | 1 - 1 |
| ספרד סביליה | 3 - 1 | נורווגיה מולדה | 3 - 0 | 0 - 1 |
| פורטוגל ספורטינג ליסבון | 1 - 4 | גרמניה באייר לברקוזן | 0 - 1 | 1 - 3 |
| ספרד ויאריאל | 2 - 1 | איטליה נאפולי | 1 - 0 | 1 - 1 |
| צרפת סנט אטיין | 4 - 4 (ח) | שווייץ פ.צ. בזל | 3 - 2 | 1 - 2 |
שלב הנוק אאוט > שמינית הגמר

הסיבוב הראשון נערך ב-10 במרץ, הסיבוב השני ב-17 במרץ.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| אוקראינה שחטאר דונצק | 4 - 1 | בלגיה אנדרלכט | 3 - 1 | 1 - 0 |
| שווייץ פ.צ. בזל | 0 - 3 | ספרד סביליה | 0 - 0 | 0 - 3 |
| ספרד ויאריאל | 2 - 0 | גרמניה באייר לברקוזן | 2 - 0 | 0 - 0 |
| ספרד אתלטיק בילבאו | 2 - 2 (ש) | ספרד ולנסיה | 1 - 0 | 1 - 2 |
| אנגליה ליברפול | 3 - 1 | אנגליה מנצ'סטר יונייטד | 2 - 0 | 1 - 1 |
| צ'כיה ספרטה פראג | 4 - 1 | איטליה לאציו | 3 - 1 | 1 - 0 |
| גרמניה בורוסיה דורטמונד | 5 - 1 | אנגליה טוטנהאם הוטספר | 3 - 0 | 2 - 1 |
| טורקיה פנרבחצ'ה | 2 - 4 | פורטוגל ספורטינג בראגה | 1 - 0 | 1 - 4 |
שלב הנוק אאוט > רבע הגמר

הסיבוב הראשון נערך ב-7 באפריל, הסיבוב השני ב-14 באפריל.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| פורטוגל ספורטינג בראגה | 1 - 6 | אוקראינה שחטאר דונצק | 1 - 2 | 0 - 4 |
| ספרד ויאריאל | 6 - 3 | צ'כיה ספרטה פראג | 2 - 1 | 4 - 2 |
| ספרד אתלטיק בילבאו | 3 - 3 (4 - 5) (פ) | ספרד סביליה | 1 - 2 | 2 - 1 |
| גרמניה בורוסיה דורטמונד | 4 - 5 | אנגליה ליברפול | 1 - 1 | 3 - 4 |
שלב הנוק אאוט > חצי הגמר

הסיבוב הראשון נערך ב-28 באפריל, הסיבוב שני נערך ב-5 במאי.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| אוקראינה שחטאר דונצק | 3 - 5 | ספרד סביליה | 2 - 2 | 1 - 3 |
| ספרד ויאריאל | 1 - 3 | אנגליה ליברפול | 1 - 0 | 0 - 3 |
שלב הנוק אאוט > גמר

משחק הגמר נערך ב-18 במאי 2016 בזנקט יאקוב פארק, בזל, שווייץ.
שלב הנוק אאוט > משחק הגמר

| קבוצה א' | תוצאה | קבוצה ב' |
| --- | --- | --- |
| אנגליה ליברפול | 1 - 3 | ספרד סביליה |
| 0 | 1 | 2 | 3 | 4 |
| --- | --- | --- | --- | --- |
| 16 במאי 2016 | ספרד סביליה | 3 - 1 | אנגליה ליברפול | זנקט יאקוב פארק, בזל, שווייץ צופים: 34,429 שיפוט: שוודיה ג'ונס אריקססן |
| 16 במאי 2016 | קווין גאמיירו  46'   קוקה  64'  70' |  | דניאל סטארידג'  36' | זנקט יאקוב פארק, בזל, שווייץ צופים: 34,429 שיפוט: שוודיה ג'ונס אריקססן |
ראו גם

עונת 2015/2016 בליגת האלופות
גמר הליגה האירופית 2016
הערות שוליים

↑  באתר אופ"א
1 2  בפעם השלישית ברציפות: סביליה זכתה בליגה האירופית, באתר וואלה, 18 במאי 2016
↑  2015/16 Europa League: All you need to know, UEFA.com, 8 June 2015
↑  שחקן לגיה ורשה נפגע מאבן שנזרקה, המשחק פוצץ, באתר ONE‏, 30 ביולי 2015
↑  אחרי מהפך ענק: ליברפול וקלופ עלו לחצי הגמר על חשבון דורטמונד, באתר וואלה, 13 באפריל 2016
| עונות בגביע אופ"א ובליגה האירופית |
| --- | --- | --- |
| גביע אופ"א | 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| הליגה האירופית | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022  • 2022/2023 • 2023/2024 • 2024/2025 |  |
פרשת היוצק

| --- | --- |

אנדרטת זיכרון במחלף חולון, לעשרת הנרצחים בבית החרושת "היוצק" במלחמת העצמאות
 הרוגים:  10 לוחמי "ההגנה"
פרשת "היוצק", שהתרחשה בסוף פברואר 1948, הייתה תקרית בולטת של שיתוף פעולה בריטי-ערבי נגד לוחמי "ההגנה" במלחמת העצמאות, ובה 10 לוחמי הגנה, שהבריטים פרקו מנשקם, נרצחו על ידי ערבים.
רקע היסטורי

משני צדי הכביש הישן תל אביב-ירושלים, בין אבו כביר למקוה ישראל, במקום בו נמצא כיום מחלף חולון, עמדו שני בתי חרושת בבעלות יהודית. הצפוני היה בית החרושת "היוצק" ליציקות מתכת, והדרומי בית החרושת לספירט.
עם פרוץ מלחמת העצמאות הכירה ההגנה בחשיבות מקומות אלה, ששלטו על כביש יפו-ירושלים, וחשוב מכך, על דרך הביטחון מתל אביב (שכונת התקווה) למקוה ישראל ומשם לחולון בואכה ראשון לציון, בה עברה כל התחבורה היהודית מתל אביב למושבות הדרום ולירושלים, לאחר שהכביש הראשי נחסם על ידי הערבים באבו כביר וביאזור. ההגנה שלחה כוח לשמור על שני בתי החרושת.
שני בתי החרושת היו לצנינים בעיניו של חסן סלאמה (המכונה גם "אבו עלי"), מפקד הכנופיות הערביות באזור, שהורה על ירי בלתי פוסק עליהם. "היוצק" הוטרד מאש מאבו כביר, ובית החרושת לספירט מתל א-ריש (כיום תל גיבורים בחולון). ב-29 בדצמבר 1947 הודיעו בעלי בתי החרושת כי הם עוזבים את המקום בשל תנאי הביטחון. במקום נשארו מגיני ההגנה.
ב-24 בינואר 1948 פוצץ כוח של הפלמ"ח את הכביש ליד "היוצק" וחסם את התחבורה הערבית ליפו, כתגובה לנפילת שבעת הנוטרים ביאזור. בתגובה, הקיפו הבריטים את בתי החרושת וחיפשו נשק באמצעות שימוש במכשירים מגנטיים. כאשר מצאו נשק הם ביצעו פיצוצים באגף המערבי של בית החרושת לספירט.
ב-28 בפברואר 1948 נחל סלאמה הצלחה. כוח של לוחמי ההגנה שחדר לכפר סלמה כותר על ידי כוחות ערביים, ובקרב הנסיגה נהרגו שישה לוחמי ההגנה. קרנו של סלאמה עלתה, והוא שאף כעת לבסס את מעמדו בכך שיכבוש את שתי העמדות האסטרטגיות של "היוצק" ובית החרושת לספירט. באותו יום פשטו הבריטים על "היוצק", קיללו וגידפו את המגינים והאשימו אותם כי ירו עליהם. המגינים הוצאו החוצה בידיים מורמות. כאשר מצאו הבריטים שני רימוני יד הם הורו לחוליית תותחנים לירות חמישה פגזים על "היוצק", שפערו חור גדול בחזית הבניין.
לפני שעזבו הבריטים, אמר מפקדם ללוחמי ההגנה: "הבטחנו לפוצץ וקיימנו. עוד נתראה 'בויס', יפה לראות שישה יהודים מוטלים הרוגים על הארץ".
נסיגה וכיבוש מחדש

הערבים, שהבחינו בהרס ב"היוצק", תקפו בלילה את המקום ופצעו שלושה מהמגינים. בשעה 02:50 הם הצליחו לחדור לבניין, והמגינים נסוגו. גם בית החרושת לספירט הותקף והערבים הגיעו כמעט עד שערי הבניין. ברגע האחרון הגיעה תגבורת וההתקפה נהדפה. מפקדת ההגנה הורתה מיד על התקפת נגד על "היוצק", ועם עלות השחר נכבש המקום בחזרה.
29 בפברואר 1948

עם הכיבוש מחדש נשלחו למקום גם פועלים ומשאית עם חומרי ביצורים כדי לתקן את הנזקים ולבצר את המקום נגד התקפות נוספות.
באותו יום מימש לח"י את איומו לנקום בבריטים על הפיגוע ברחוב בן-יהודה. הפיגוע בוצע על ידי חיילים שערקו מהצבא הבריטי, לבשו מדים בריטיים, עשו שימוש בכלי רכב ונשק של הצבא הבריטי, רצחו 58 בני אדם, פצעו 38 והרסו שלושה בניינים. בשעות הבוקר עלתה רכבת שהובילה חיילים בריטים ממצרים על מוקש רב עצמה שהוטמן על ידי לח"י. הפיצוץ היה ליד מכון איילון, בפאתי רחובות, ובו נהרגו 28 חיילים ונפצעו עשרות. החיילים הבריטים זעמו וחיפשו נקמה. מגיני "היוצק" שילמו את המחיר.
בשעה 16:10 חדרו הבריטים ל"היוצק" מלווים באזרחים ערבים ואנשי חיל-הספר הערבי. המגינים והפועלים נצטוו לעמוד עם פניהם אל הקיר כשידיהם מורמות, בזמן שהבריטים חיפשו נשק. הקשר הטלפוני נותק ולא היה ניתן להזעיק עזרה. על הפעולה פיקד קצין בריטי שצווח כל הזמן: "רציתם מלחמה, בבקשה - דמכם יישפך". הבריטים מצאו את הנשק שהיה במקום.
כאשר ירדה החשיכה הסתלקו הבריטים והשאירו את המגינים והפועלים ללא נשק, חשופים להתקפות הערבים. הם ניסו לעלות על המשאית שהייתה במקום אך היא חובלה מבעוד מועד. שמונת המגינים ו-15 הפועלים שהיו במקום החלו לרוץ לעבר מקוה ישראל, אולם הערבים השיגו אותם, הרגו במקום תשעה ושבו אחד.
בשעה 21:15 הובאו למקוה ישראל שמונה גופות עם סימני התעללות קשים; גופה נוספת נמצאה למחרת. כעבור שלושה ימים הובאה מיפו גופתו של הקרבן העשירי מ"היוצק". הוא נתפס על ידי הערבים והובא לחקירה לפני חסן סלאמה שם עונה למוות. גם בגופתו נמצאו סימני התעללות קשים. אחד מהפצועים, רחמים עוז, נפצע קשה אך ניצל מאחר שהעמיד פני מת, לוחם אחר, סעדיה כהן, הצליח לברוח למפקדת ההגנה והזעיק עזרה. התגבורת הגיעה ל"היוצק" והלוחמים פינו את ההרוגים. רחמים עוז נלקח במצב אנוש לבית החולים והוא ניצל.
תגובת הערבים

לאחר נפילת "היוצק" לא היה ניתן להמשיך ולהחזיק בבית החרושת לספירט. הבריטים הבטיחו להגנה כי העמדות ב"היוצק" ובבית החרושת לספירט יוחזרו לידי היהודים, אך ברגע האחרון הגיעה פקודה מדרגים גבוהים שלא לעשות כן. למחרת נכנסו הערבים בחסות משוריינים בריטים לשני בתי החרושת, פוצצו אותם והניפו עליהם דגלים.
חסן סלאמה התקבל ביפו בתשואות על ידי המון ערבי. למחרת פורסם בעיתון ערבי ראיון עמו:
המפקד המעולה והמנוסה, המפורסם בעצביו החזקים, בשווי משקל ובביטחון עצמי והמפיח רוח ביטחון בכל מי שמדבר או פועל עמו. מלבד בקיאותו הצבאית שרכש בבגדאד, למד דרכי מלחמת העצבים ביוגוסלביה ובכלל, המפקד אבו עלי, לא בלבד שהוא שולט על אזור מסוכן, הקרוב לתל אביב, מבצרה של הציונות, אלא הוא המפקד הראשון שזכה בסיבוב הראשון של המלחמה, שכן יעידו על כך קרבות סלמה, אבו כביר ואחרים.
בחסות משוריינים בריטים בנו הערבים על חורבות בתי החרושת עמדות, ומהן היו פותחים מדי פעם באש על התחבורה היהודית בדרך הביטחון. המצב היה חמור אך הבריטים הגיעו לבסוף להסכם עם ההגנה. הערבים גורשו ובמקום חנה כוח בריטי ששמר על השקט עד הפינוי.
תגובת ההגנה

פרשת "היוצק" נעלה סופית בפני כוחות משטרה וצבא בריטים את האפשרות לחפש נשק בעמדות ההגנה. ב-1 במרץ 1948 הורה מפקד ההגנה בתל אביב כי:
במקרה שינסה צבא או משטרה לחדור לאחת העמדות שלנו יש להתרות בהם שאנשינו יתנגדו להם בכוח. אם בכל זאת ינסו לפרוץ בכוח יש לפתוח עליהם באש. רק במקרה שיחד עם הצבא יופיע קצין מחוז יהודי, יש לתת להם מעבר חפשי.
ישראל גלילי, ראש המפקדה הארצית של ההגנה, סיפר לימים כי הטבח ב"היוצק" דיכא את חברי ההגנה בתל אביב, וכי המטה הכללי והפיקוד העליון מתחו ביקורת על הפיקוד התל אביבי שאיבד את צומת חולון משום שלא הציב מספיק כוחות במקום, וכי היה הגיוני יותר לפנות את שני המבנים מאשר להחזיק בהם בכוחות דלים כל כך. בקורסים למפקדים צוינה פרשת "היוצק" ככישלון שיש להפיק ממנו לקח.
הנצחה

במחלף חולון הוקמה ב-2010, אנדרטה ובה פרטים על פרשת "היוצק" ושמות החללים.
ראו גם

מעורבות בריטית בטרור כנגד יהודים
לקריאה נוספת

יוסף אוליצקי, ממאורעות למלחמה, פרקים בתולדות ההגנה על תל אביב הוצאת מפקדת ההגנה בתל אביב, 1949.
אורי מילשטיין, תולדות מלחמת העצמאות כרך שלישי, הוצאת זמורה-ביתן, 1989.
דן יהב, בזיעת אפיך, הוצאת תמוז, עמ' 232 - 230, 2003
דודו דיין, עושים מדינה, הוצאת משרד הביטחון – ההוצאה לאור, עמ' 103 - 105, 1991
הערות שוליים

↑  ראו מפה בערך דרך הביטחון
שלטי זיכרון לבתי החרושת "היוצק" ו"ספירט" בצומת חולון
פרדריק שאו

| --- | --- |

 לידה:  31 ביולי 1861 
 פטירה:  6 בינואר 1942 (בגיל 80) 
 מדינה:  הממלכה המאוחדת 
 השכלה:  בית הספר רפטון 
 השתייכות:  הצבא הבריטי צבא בריטניה
 תקופת הפעילות:  1882–1920 (כ־38 שנים)
 דרגה:   לוטננט גנרל
 תפקידים בשירות
 מפקד הבריגדה ה-9  מפקד הדיוויזיה ה-29  מפקד הדיוויזיה ה-13
 פעולות ומבצעים
 מלחמת העולם הראשונה  מלחמת הבורים 
 עיטורים
 מסדר האמבט 
 
לוטננט גנרל סר פרדריק צ'ארלס שאו KCB PC (באנגלית: Sir Frederick Charles Shaw;‏ 31 ביולי 1861 – 6 בינואר 1942) היה גנרל בצבא הבריטי ששירת במלחמת הבורים ובמלחמת העולם הראשונה. הוא הפך למפקד העליון, אירלנד, ופרש ב-1920.
ביוגרפיה > ראשית חייו

שאו נולד ב-31 ביולי 1861, והיה בנו של ג'ון שאו מנורמנטון, דרבישייר. הוא התחנך בבית ספר רפטון. הוא התחתן עם פלורנס אדית דנטון, בתו של הכומר קנון דנטון מאשבי-דה-לה-זוך היא נפטרה ב-1918; הייתה להם בת אחת.
ביוגרפיה > קריירה צבאית

שאו התגייס כקצין לרגימנט שרווד פורסטרס בדרגת לוטננט ב-28 בינואר 1882. הוא שירת במלחמה האנגלו-מצרית מאוחר יותר באותה שנה, והועלה לדרגת קפטן ב-14 באוקטובר 1889.
הוא הועלה לדרגת מייג'ור ב-11 באוקטובר 1899, הוא שירת במהלך מלחמת הבורים השנייה בתפקידי מטה שונים. הוא קיבל את דרגת ייצוג של לוטננט קולונל ב-29 בנובמבר 1900. לאחר תום המלחמה, הוא שב לבריטניה באוגוסט 1902. בשנת 1907 הוא מונה למפקד (CO) של הגדוד השני, רגימנט שרווד פורסטרס.
הוא שירת במלחמת העולם הראשונה, בתחילה פיקד על הבריגדה ה-9 של הדיוויזיה ה-3 ובתפקידו נשלח לצרפת. הוא נפצע מפגז שפגע במפקדתו ב-12 בנובמבר 1914. לאחר החלמתו, בשנת 1915, הוא מונה בתחילה למפקד (GOC) הדיוויזיה ה-29 עם גיוסה בינואר. עם זאת, רק חודשיים לאחר מכן, הוא הוחלף על ידי איילמר האנטר-וסטון ומאוחר יותר מונה למפקד הדיוויזיה ה-13 (המערבית), ופיקד עליה במהלך המערכה בגליפולי.  לאחר מכן מונה למנהל הגנת הפנים ולאחר מכן לראש המטה הכללי של כוחות הבית.
ב-19 בספטמבר 1919, במהלך מלחמת העצמאות של אירלנד, הוא הציע להרחיב את כוח המשטרה באירלנד באמצעות גיוס כוח מיוחד של חיילים לשעבר בריטים מתנדבים.  בעקבות התערבות ישירה מלונדון, הונהגו "בלאק אנד טאנס" ומחלקת העזר של השוטרים על מנת להשיג תוצאה מכרעת. התערבות זו קדמה לטיהור של הממשל האירי בטירת דבלין שבמהלכו הוחלף שאו עצמו.
שאו פרש לגמלאות ב-1920 ומת ב-6 בינואר 1942.
הערות שוליים

1 2  Who Was Who 1941–50.
1 2 3 4 5 6 7  "University of Birmingham". אורכב מ-המקור ב-16 במרץ 2009. נבדק ב-4 בנובמבר 2007. {{cite web}}:  (עזרה)
↑  Hart´s Army list, 1903
↑  "King's Collections : Archive Catalogues : Military Archives".
↑  Townshend, Charles (1975). The British Campaign in Ireland, 1919-1921: The Development of Political and Military Policies. Oxford. p. 30. ISBN 019821863X.
↑  Ainsworth, John S. (2000). British Security Policy in Ireland, 1920-1921: A Desperate Attempt by the Crown to Maintain Anglo-Irish Unity by Force. Proceedings 11th Irish-Australian Conference, Murdoch University, Perth. p. 1.
פרמישלן

פרמישלן (מיידיש פרעמישלאן; באוקראינית Перемишляни, פֶּרֶמִישְלַאנִי; בפולנית: Przemyślany, פְּשֶמִישְלַאנִי) היא עיר במחוז לבוב שבאוקראינה (לשעבר בגליציה), השוכנת בגבעות פודוליה, כ-46 ק"מ דרום-מזרחית ללבוב לכוון טרנופול.
אוכלוסיית העיר ב-2004 מנתה 7,499 נפש.
בין השנים 1375–1772 הייתה העיר תחת שלטון פולני. בעקבות חלוקת פולין הראשונה ב-1772 עברה העיר לשליטת האימפריה האוסטרו-הונגרית, עד תום מלחמת העולם הראשונה. עם כינון פולין העצמאית בשנת 1918, עברה העיר לשלטון פולני, שלטון שאושרר בהסדרים העולמיים שאחרי מלחמת העולם הראשונה (חוזה ורסאי והסכם ריגה).
אנדרטה לזכר יהודי פרמישלן שנספו בשואה, בבית העלמין קריית שאול
בעקבות הסכם ריבנטרופ–מולוטוב (1939) שבין ברית המועצות לגרמניה הנאצית עברה העיר לריבונות סובייטית, שתחתיה הייתה עד לפלישת הנאצים לברית המועצות ביוני 1941 (מבצע ברברוסה). עם כיבוש העיר בידי הגרמנים, הטילו אלו גזירות שונות על יהודיה, תוך שריפת בית הכנסת המקומי עם יהודים בתוכו. ב-5 בנובמבר 1941 רצחו הגרמנים כ-450 גברים יהודים מהעיר ביער סמוך, ובהמשך שולחו רבים מיהודי העיר למחנות עבודה בהם נספו. לאחר שהתפרצה בקרב יהודי העיר מגפת טיפוס הבהרות, רצחו הגרמנים כמאה מהיהודים שאושפזו בבית החולים המקומי, ובהמשך, רצחו כמה מאות יהודים נוספים במספר אקציות.
באוקטובר 1942 רוכזו יהודי העיר הנותרים בצפיפות גדולה בגטו שהוקם בה, אליו הובאו גם יהודים נוספים מיישובי הסביבה. בדצמבר 1942 שולחו מהגטו כ-3,000 יהודים למחנה ההשמדה בלז'ץ. ב-22 במאי 1943 החלה בגטו אקציית חיסול, בה סרקו האוקראינים והגרמנים את בתי הגטו, ורצחו כ-2,000 יהודים ביער סמוך. ב-28 ביוני 1943 נרצחו גם היהודים שהוחזקו במחנה העבודה שהוקם בעיר. איוון וטניה קצ'רובסקי שהתגוררו בכפר בקרבת העיר, הצילו משפחה יהודית, ועל פעילות זו קיבלו הכרה כחסידי אומות העולם. ב-1944 שוחררה העיר על ידי הצבא האדום.
לאחר תום המלחמה נשארה העיר בתחומי ברית המועצות, וסופחה לרפובליקה הסובייטית הסוציאליסטית האוקראינית. רוב האוכלוסייה הפולנית עזבה את העיר ועברה מערבה לתחומי פולין. כיום נמצאת העיר בשטחה של אוקראינה העצמאית.
עד מלחמת העולם השנייה עברה בעיר מסילת רכבת שחיברה את לבוב עם בז'ז'ני. המסילה נפגעה במהלך המלחמה ומעולם לא שוקמה.
העיר נודעה בזכות שושלת אדמו"רים ורבנים מפורסמים שחיו בה ביניהם רבי מאיר הגדול מפרמישלאן ונכדו רבי מאיר מפרמישלן.